<classify> Ramadhan Hassan Dodoma SERIKALI imesema asilimia mojaya Watanzania wana matatizo ya akili licha ya kwamba bado Serikali haijafanyautafiti kujua takwimu halisi za tatizo hilo. Hayo yalielezwa jana bungeni naNaibu Waziri wa Afya, Maendeleo ya Jamii, Jinsia, Wazee na Watoto, Dk. FaustineNdugulile, wakati akijibu swali la nyongeza la Mbunge wa Viti Maalumu, KemilembeLwota CCM. Katika swali lake, mbunge huyoalisema utafiti wa nchi mbalimbali ikiwamo Marekani, unaonyesha katika kilawatu wanne, mmoja ana ugonjwa wa akili, Uingereza kwa kila watu watano mmojaana tatizo la akili. Mheshimiwa Spika, nadhani hatawewe ni shahidi, hata humu ndani wakati mwingine tunajiuliza tupo salama kiasigani, nataka kufahamu Serikali imefanya utafiti kujua ni watu wangapiwanakabiliwa na tatizo la akili Tanzania, na matokeo yakoje? alihoji Lwota. Akijibu swali hilo, Dk. Ndugulilealikiri kuwa matatizo ya afya ya akili yanazidi kuongezeka na kwamba Shirika laAfya Duniani WHO limeweka msukumo katika kuliangazia tatizo hilo. Alisema takribani asilimia mojaya jamii ya Watanzania wana matatizo ya akili. Takribani asilimia moja yajamii ya Watanzania tunaamini wana matatizo ya akili, inawezekana hata humundani tunachangia kwenye hiyo asilimia moja, tuna changamoto kama hizo, alisemaDk. Ndugulile. Alisema Serikali badohaijafanya utafiti wa kina kuangalia uzito wa jambo hilo ukoje na aina ya magonjwaya akili yaliyopo nchini. Awali katika swali la msingi,Mbunge wa Viti Maalumu, Fatma Toufiq CCM alihoji ukatili dhidi ya wanawake nawatoto bado unaendelea kwa kiwango kikubwa hapa nchini. Je, Serikali ina mkakati ganiwa kuwahudumia kwa unasihi na unasaha wahanga wa ukatili, alihoji Fatma. Akijibu swali hilo, Dk. Ndugulilealisema Serikali inatambua uwepo wa vitendo vya unyanyasaji na ukatili dhidi yawanawake na watoto nchini. Kwa kuliona hilo, Serikaliiliandaa mpango kazi wa kitaifa wa miaka mitano wa kutokomeza vitendo vyaukatili dhidi ya wanawake na watoto ambao unatekelezwa kwa kipindi cha 201718 202122, alisema Dk. Ndugulile. Alisema mpango mkakati huounaainisha mikakati mbalimbali ya kupambana na kudhibiti ukatili wa kijinsiadhidi ya wanawake na watoto. Serikali imeanzisha vituo 11vya mkono kwa mkono One stop centres kwenye mikoa ya Dar es Salaam, Pwani,Mbeya, Iringa, Kilimanjaro, Shinyanga, Mwanza, Arusha na Simiyu kwa ajili yakuwahudumia waathirika wa vitendo vya ukatili dhidi ya wanawake na watoto, alisemaDk. Ndugulile. Alisema kuwa katika vituohivyo, huduma za kipolisi, ushauri nasaha na huduma za afya zinatolewa kwenyekituo kimoja. Lengo la Serikali ni kuwa nakituo angalau kimoja kwa kila mkoa na hii inaenda pamoja na kuwajengea uwezowahudumu katika eneo la utoaji huduma husika, alisema Dk. Ndugulile.  <topic>: kitaifa 